|  |  |  |
| --- | --- | --- |
| Katrin Göring-Eckardt (2009) og  Armin Laschet (2009) var del av samtalekretsen som fikk navnet Pizza-Connection. |  | Katrin Göring-Eckardt (2009) og  Armin Laschet (2009) var del av samtalekretsen som fikk navnet Pizza-Connection. |
| Katrin Göring-Eckardt (2009) og Armin Laschet (2009) var del av samtalekretsen som fikk navnet Pizza-Connection.  |

***Pizza-Connection*** er i tysk politikk betegnelsen på en tidligere samtalekrets mellom medlemmer av Forbundsdagen. Den omfattet unge medlemmer av CDU og Bündnis 90/Die Grünen og de møttes for politiske samtaler første gang 1. juni 1995 på den italienske restauranten *Sassella* i Bonn. Kretsens møter var hyppigst i 90-årene, men de holdt kontakten utover i 2000-årene. Det var i 1990-årene sjelden at fremtredende medlemmer av de to partiene møttes til politiske diskusjoner utenfor Forbundsdagen.

Det dreide seg i starten om 20 forbundsdagsmedlemmer fra de to partiene. Fra CDUs side møtte Hermann Gröhe, Armin Laschet, Andreas Krautscheid, Norbert Röttgen, Peter Altmaier, Ronald Pofalla, Andreas Storm, Eckart von Klaeden og Thomas Rachel. Medlemmene fra Bündnis 90/Die Grünen var Matthias Berninger, Cem Özdemir, Volker Beck, Steffi Lemke, Antje Hermenau, Andrea Fischer, Oswald Metzger, Margareta Wolf, Christine Scheel, Rezzo Schlauch, Andrea Fischer og Matthias Berninger. Senere ble opptatt i kretsen også Julia Klöckner og Kristina Schröder fra CDU og fra de grønne Katrin Göring-Eckardt og Anja Hajduk. De sistnevnte ble innvalgt i Forbundsdagen senere enn de opprinnelige medlemmene.

Armin Laschet ga i et intervju med *Die Welt* i 2012, uttrykk for at de beste diskusjonene i Forbundsdagen på den tiden foregikk mellom CDU og Bündnis 90/Die Grünen. Noen særlig kontakt partiene imellom fant imidlertid ellers ikke sted. Det var daværende generalsekretær i CDUs søsterparti i Bayern, CSU Bernd Protzner som ga kretsen navnet. «Vi vil følge 'Pizza-Connection' oppmerksomt», uttrykte han. Bruken av tilnavnet var ment å gi sammenkomstene et konspiratorisk preg. Ordet *Pizza-Connection* ble brukt om narkotika-nettverk i USA tilknyttet den italienske mafia, Cosa nostra.

Møterommet der de unge, tyske politikerne samlet seg, kunne bare nås ved å gå gjennom kjøkkenet. Da måtte man dessuten passere bordet til Helmut Kohls mektige kontorleder Juliane Weber. Da Laschet ble i intervjuet av *Die Welt* i 2012, uttrykte han usikkerhet med hensyn til om Webers tilstedeværelse ved bordet var tilfeldig. Det ble ellers angivelig aldri spist pizza under møtene i Bonn. Mat og vin var ifølge Laschet alltid av beste kvalitet, utvalgt av de grønne.

Referanser
----------

1. ↑  Kade, Claudia (21. november 2013). «Parteien: Union und Grüne beleben Pizza-Connection wieder». *DIE WELT*. Besøkt 18. januar 2021.
2. ↑  «KUNGELRUNDEN : Linke Tür, rechte Tür - DER SPIEGEL 51/1998». *www.spiegel.de*. Besøkt 18. januar 2021.
3. ↑  SPIEGEL, DER. «Hermann Gröhe: "Ketzerei ist immer eine Frage des Zeitpunkts" - DER SPIEGEL - Politik». *www.spiegel.de* **(tysk)**. Besøkt 18. januar 2021.
4. ↑  SPIEGEL, DER. «Armin Laschet: "Unsere Zusammenkunft war ein Tabubruch" - DER SPIEGEL - Politik». *www.spiegel.de* **(tysk)**. Besøkt 18. januar 2021.
5. 1 2  SPIEGEL, DER. «Andreas Storm: "Wir ließen den parlamentarischen Alltag hinter uns" - DER SPIEGEL - Politik». *www.spiegel.de* **(tysk)**. Besøkt 18. januar 2021.
6. ↑  SPIEGEL, DER. «Steffi Lemke: "Gemeinsam über Helmut Kohl amüsiert" - DER SPIEGEL - Politik». *www.spiegel.de* **(tysk)**. Besøkt 18. januar 2021.
7. ↑  SPIEGEL, DER. «Margareta Wolf: "Die Kollegen von der CDU gingen ein größeres Risiko ein" - DER SPIEGEL - Politik». *www.spiegel.de* **(tysk)**. Besøkt 18. januar 2021.
8. 1 2  Malzahn, Claus Christian (19. november 2012). «„Das Essen war immer sehr edel"». *DIE WELT*. Besøkt 18. januar 2021. «Der Generalsekretär Protzner sagte: „Wir werden die Pizza-Connection aufmerksam beobachten." Die Wortwahl sollte dem Ganzen einen mafiösen Beigeschmack geben. Dabei haben wir gar keine Pizza gegessen.»
9. ↑  BOLLMANN, RALPH (6. mars 2010). «Wenn Schwarz und Grün fein schlemmen gehen». *Die Tageszeitung: taz* **(tysk)**. s. 16–17. ISSN 0931-9085. Besøkt 18. januar 2021.
10. ↑  «Schlag gegen "Pizza-Connection"». orf.at. Besøkt 18. januar 2021.